Na temelju članka 31. Statuta Doma zdravlja Zagreb - Zapad, Pravilnika o specijalističkom usavršavanju doktora medicine iz obiteljske medicine („Narodne novine“, broj 129/11, 129/12, 120/13 i 31/17) i Pravilnika o mjerilima za prijam specijalizanata („Narodne novine“ br. 83/15), a sukladno Planu specijalizacija za 2017. godinu odobrenom od Ministarstva zdravstva, ravnatelj Doma zdravlja Zagreb-Zapad raspisuje

**N A T J E Č A J**

**za upućivanje zdravstvenog radnika na specijalističko usavršavanje iz**

**medicine rada i sporta za potrebe Doma zdravlja Zagreb – Zapad,**

**u trajanju od 48 mjeseci (jedan izvršitelj)**

Raspisuje se natječaj za upućivanje na specijalističko usavršavanje doktora medicine za potrebe Doma zdravlja Zagreb - Zapad i to za specijalizaciju iz medicine rada i sporta - 1 izvršitelj/izvršiteljica.

Opći uvjeti pristupnika za odobravanje specijalizacije:

- zdravstveni radnik sa završenim integriranim preddiplomskim i diplomskim studijem zdravstvenog usmjerenja - doktor medicine

- odobrenje za samostalan rad

Uz prijavu na natječaj pristupnik je obvezan priložiti sljedeće priloge:

1. Životopis

2. Presliku diplome - potvrda o stručnoj spremi,

3. Presliku uvjerenja o položenome stručnom ispitu,

4. Presliku odobrenja za samostalan rad (licenca),

5. Presliku prijepisa položenih ispita na studiju,

6. Presliku potvrde o općem prosjeku ocjena tijekom studija, te duljini trajanja studija,

7. Dokaz o radnom iskustvu - elektronički zapis ili potvrda o podacima evidentiranim u matičnoj evidenciji Hrvatskog zavoda za mirovinsko osiguranje ne starija od dana objave natječaja,

8. Presliku domovnice.

U svrhu utvrđivanja redoslijeda pristupnika za odobravanje specijalizacije pristupnik je dužan priložiti preslike sljedećih dokumenata:

1. Presliku potvrde o statusu poslijediplomskog doktorskog studija,

2. Presliku dokaza o postignutom znanstvenom stupnju,

3. Presliku dokaza o nagradama za vrijeme studija,

4. Popis objavljenih radova s naznakom mjesta i godine objave i kopije radova,

5. Presliku ugovora o radu ako je pristupnik radio u primarnoj zdravstvenoj zaštiti i presliku ugovora o radu ako je pristupnik radio bez specijalizacije u bolničkoj zdravstvenoj ustanovi,

6. Potvrdu o sudjelovanju u Domovinskom ratu (ako je pristupnik sudionik Domovinskog rata).

Pristupnici trebaju imati najmanje odrađeni pripravnički staž.

Radni odnos s odabranim pristupnikom zasniva se na neodređeno vrijeme.

Rok za podnošenje prijava na natječaj je 8 dana od objave natječaja.

Razmatrat će se samo prijave zaprimljene do dana naznačenog u natječaju.

Sukladno članku 13. stavak 2. Zakona o ravnopravnosti spolova, na natječaj se mogu javiti osobe oba spola (NN 82/08.).

Bodovanje i razgovor obavlja se samo za one pristupnike koji su podnijeli potpunu dokumentaciju.

Povjerenstvo će u roku od 15 dana od dana završetka natječajnog roka, a prije provođenja razgovora s pristupnicima, na oglasnoj ploči Doma zdravlja objaviti listu pristupnika s istaknutim bodovima koje su stekli prema pojedinom mjerilu.

Poziv za razgovor s povjerenstvom bit će upućen pristupnicima elektroničkom poštom.

Prilikom odaziva na razgovor pristupnici su obvezni predočiti izvornike svih dokumenata.

Lista rezultata svih pristupnika bit će objavljena na oglasnoj ploči Doma zdravlja.

Odluka o izboru specijalizanata bit će javno objavljena na oglasnoj ploči odnosno web-stranici Doma zdravlja Zagreb - Zapad sukladno Pravilniku o mjerilima za prijam specijalizanata.

Dom zdravlja zadržava pravo poništenja natječaja bez obveze obrazlaganja svoje odluke i bez ikakve odgovornosti prema kandidatima.

Prijave je potrebno dostaviti u zatvorenoj omotnici na adresu:

Dom zdravlja Zagreb - Zapad, Prilaz baruna Filipovića 11, 10000 Zagreb, s naznakom: ''Natječaj za specijalističko usavršavanje doktora medicine iz medicine rada i sporta''.

DOM ZDRAVLJA ZAGREB - ZAPAD